21/03/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do Servizo Provincial da Coruña, que se sinala a data para o levantamento de actas previas á ocupación dos bens e dereitos afectados polas obras da Vía Ártabra, N-VI-AP-9, clave AC/04/156.01.4.1, en Cambre, Oleiros e Sada

Resolución do 13 de marzo de 2019, do Servizo Provincial da Coruña, pola que se sinala a data para o levantamento de actas previas á ocupación dos bens e dereitos afectados polas obras do proxecto de construción da Vía Ártabra, treito: N-VI-AP-9, de clave AC/04/156.01.4.1, nos concellos de Cambre, Oleiros e Sada O artigo 28 do vixente Estatuto de autonomía de Galicia establece no seu apartado 2.º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 20 de decembro de 2018 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción da Vía Ártabra, treito: N-VI-AP-9, de clave AC/04/156.01.4.1, nos concellos de Cambre, Oleiros e Sada, por Decreto 175/2018, publicado no Diario Oficial de Galicia de data de 21 de xaneiro de 2019. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo resolveu convocar aos titulares de bens e dereitos afectados que figuran na relación exposta no taboleiro de anuncios dos concellos de Cambre, Oleiros e Sada, para que comparezan no lugar, data e horas que se detallan a continuación co fin de proceder ao levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ao lugar dos predios se o consideran necesario. Termo municipal de Sada Lugar: Concellería de Urbanismo (Avda. del Puerto, 24) Data: 22 de abril de 2019, de dez horas trinta minutos a doce horas. Termo municipal de Oleiros Lugar: Casa Charry Data: 23 de abril de 2019, de dez horas trinta minutos a trece horas. Termo municipal de Cambre Lugar: Casa consistorial Data: 24 de abril de 2019, de dez horas trinta minutos a trece horas, dende o A, ata Silvina Mariel Pocius Rodriguez Toubes, Gloria Mercedes Peulach Quislant. Data: 25 de abril de 2019, de dez horas trinta minutos a trece horas, dende Marius Florian Pablo Eduardo Conejero Burrage, Krasimir Petrov Velaure Ndiongue e tres máis, ata Kostyantyn Alemañ Escolan, herdeiros de Francisco. Data: 26 de abril de 2019, de dez horas trinta minutos a trece horas, dende Maria Manuel Perala Ghermoul, Lino e cinco máis, ata o Z. A relación de titulares cos bens e dereitos afectados, así como o plano parcelario correspondente estarán expostos nos concellos de Cambre, Oleiros e Sada, e no Servizo Provincial da Axencia Galega de Infraestruturas da Coruña (r/ Germelina Urbieta Saez de Castillo n.º 2, 8.º andar, 15.071 A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, así como certificado de conta con códigos IBAN e BIC, a fin de proceder aos sucesivos pagos que sexan procedentes mediante transferencia bancaria, podendo facerse acompañar a súa costa, se o estiman oportuno, dos seus peritos e notarios. A Coruña, 13 de marzo de 2019. Felipe de la Vega Gándaras Xefe do Servizo Provincial da Coruña